Þorsteinn Már Baldvinsson , forstjóri Samherja og Kristján Vilhelmsson , útgerðarstjóri félagsins , eru á meðal stærstu hluthafa þess . Aðsend mynd Dregin er upp dökk mynd af starfsháttum Samherja í Namibíu í þættinum Kveik , sem sýndur var á RÚV í kvöld . Birt voru skjöl og tölvupóstar frá Wikileaks um starfshættina en gögnin eru upphaflega komin frá Jóhannesi Stefánssyni , fyrrverandi verkefnastjóra Samherja í Namibíu . Samkvæmt gögnunum á Samherji að hafa greitt háttsettum stjórnmála - og embættismönnum í Namibíu hundruð milljóna króna , jafnvel hátt í 1,5 milljarð , í þeim tilgangi að komast yfir verðmætan kvóta í fiskveiðilögsögu landsins . Þá á Samherji að hafa notfært sér skattaskjól til að koma hagnaði úr landi . Í Kveik var greint frá því að þrjár eftirlitsstofnanir í Namibíu , þar á meðal spillingarlögreglan ACC , hefðu undanfarinn mánuð rannsakað starfshætti Samherja og meinta mútuþægni . Jóhannes er í hringiðu þessarar rannsóknar eftir að hann gaf sig fram og hefur honum verið tryggð staða uppljóstrara gagnvart namibískum stjórnvöldum . Héraðssaksóknari hyggst skoða málið Ólafur Þór Hauksson héraðssaksóknari greinir frá því í samtali við Vísi í kvöld að embættið muni taka mál Samherja í Namibíu til skoðunar vegna þess sem fram kom í Kveik . Segir hann þungamiðju málsins liggja hjá stjórnvöldum í Namibíu og það sem yrði aðhafst hér á landi yrði gert í samvinnu við namibísk yfirvöld eða þartilbær yfirvöld . Í seinni fréttatíma RÚV í kvöld kom fram að Jóhannes hefði mætt í skýrslutökur hjá héraðssaksóknara í morgun . Í gærkvöldi , eða sólarhring áður en þátturinn var sýndur á RÚV , sendi Samherji frá sér tilkynningu .